| Carambola |
| --- |
| Froitos da caramboleira |
| Clasificación científica |
| 

|  |  |
| --- | --- |
| Reino: | Plantae |
| Subreino: | Tracheobionta |
| División: | Magnoliophyta |
| Clase: | Magnoliopsida |
| Subclase: | Rosidae |
| Orde: | Oxalidales |
| Familia: | Oxalidaceae |
| Xénero: | *Averrhoa* |
| Especie: | ***A. carambola*** |

 |
| Nome binomial |
| *Averrhoa carambola*L. |

Carambola.
A **carambola** é o froito da **caramboleira** (***Averrhoa carambola*** ; Oxalidaceae), unha árbore ornamental de pequeno porte, de flores brancas e purpúreas, largamente usada como planta de arborización de xardíns e leiras. Orixinaria da India, e moi coñecida na China, foi introducida no Brasil en 1817. Plantada en case todo o territorio nacional do Brasil, comeza a producir froitos en torno de catro anos de existencia, dando unha media de douscentos froitos, podendo durar de cincuenta a setenta anos. A froita parece unha estrela cando é cortada e ten cinco gomos.

Características
---------------

De sabor agridoce, cor variando do verde ao amarelo, dependendo do grao de maduración, rica en sales minerais (calcio, fósforo e ferro) e contendo vitaminas A, C e do complexo B, a carambola é considerada unha froita febrífuga (que serve para combater a febre), antiescorbútica (que serve para curar a doenza escorbuto - carencia de vitamina C, e que se caracteriza pola tendencia a hemorraxias) e, debido a gran cantidade de ácido oxálico, estimulador do apetito. O seu zume pode ser usado para limpar manchas de ferro, de tintas e aínda limpar metais. A súa casca é utilizada como antidesintérico, por posuír alto contido de tanino - que ten un poder adstrinxente que pode prender o intestino.

É considerada unha froita de horta, pois o seu cultivo non é feito en escala, sendo producida só en leiras, granxas e pomares de facendas. É moi popular no nordés brasileiro.

Pode ser consumida ao natural ou nos preparados de xeleas, caldas, zumes e compotas. Cortada en faixas e deixada no lume baixo con azucre, fica case da mesma consistencia e sabor do doce de ameixa negra. Na India e na China son moi consumidas como sobremesa, así como as flores e os froitos verdes, que son utilizados nas ensaladas.

As persoas portadoras de insuficiencia renal non poden comer carambola, pois esta froita posúe unha toxina natural que non é filtrada polo ril destas persoas, ficando retida no organismo e atinxindo o cerebro, podendo levar inclusive á morte. Os síntomas de intoxicación son depresión, confusión mental, convulsións e coma. Os portadores de diabetes deben consultar co médico antes de a comer, pois poden sufrir de insuficiencia renal e non o saberen.

Notas
-----

1. ↑  VV. AA. (2012): Dicionario de alimentación e restauración, pax. 66. Termigal. Xunta de Galicia. Real Academia Galega. ISBN 978-84-453-5056-0
2. ↑  "Características da carambola nordestina" (PDF). Arquivado dende o orixinal (PDF) o 26 de agosto de 2014. Consultado o 04 de febreiro de 2010.
3. ↑  Unha cidade prohibe o consumo de carambola

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Carambola Modificar a ligazón no Wikidata*** |

### Outros artigos

* Alimento
* Lista de froitas

|  |  |
| --- | --- |
| Control de autoridades | 
* Wd: Q159447
* BRE: 3344007
* GEC: 0088441
* GND: 4352673-1
* LCCN: sh94004375
* MAG: 2780346019

 |

|  |  |
| --- | --- |
| Identificadores taxonómicos | 
* APDB: 58248
* APNI: 51315877
* Ecocrop: 483
* EOL: 483574
* EPPO: AVRCA
* FoC: 200012373
* GBIF: 2891641
* iNaturalist: 146977
* IPNI: 371870-1
* IRMNG: 10694428
* ISC: 8082
* ITIS: 506371
* NCBI: 28974
* PalDat: Averrhoa\_carambola
* PlantList: kew-2666746
* POWO: ID
* TAXREF: 447428
* Tropicos: 23700001
* uBio: 477144
* PLANTS: AVCA

 |

|  |  |
| --- | --- |
| Identificadores | 
* UNII: 0V5CJ69G3T

 |